**A nins**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nins şi suntem mai curaţi

Cu-această pătură de nea,

Ce poartă pururea cu ea

Iubiri ca-ntre surori şi fraţi.

A nins şi-a dispărut şi larma

Acestei lumi mult prea nebune,

Care-a uitat că e anume

Aici, ca să-şi urmeze karma.

A nins şi ne-am adus aminte

Ce bine ne era odată,

Când bulgării-nvârtindu-i roată

Din nea năşteam un om cuminte.

Dar am crescut mult prea curând

Şi preschimbaţi în fel şi chip,

Nu ne mai bucură vreun pic

Cernuţii fulgii căzuţi pe rând.

Ne-am operat de sentimente

Ce le consideram povară,

Iar gândurile noastre zboară

Spre nicăieri, complet absente.

Trăim o viaţă de duzină,

Zâmbind robotic la vecin,

Pentru că doar atât mai ştim...

Şi toţi purtăm aceeaşi vină.

A nins şi am putea-ncerca

Să ne întoarcem la firesc,

Privind spectacolul ceresc

Al miilor de fulgi de nea.